|  |  |
| --- | --- |
|  | Sidenr.: 1 av 2Dok.id.: **H-5.1** |
| **Prosesser knyttet til avslutning av utdanninger ved THYF** | **Prosessbeskrivelse** |
| Utgave:0.01 | Skrevet av:Hans Tore Mikkelsen | Gjelder fra/til:30.01.2025 | Gjelder til: 30.01.2026 | Godkjent av:Ikke styrt |

# Innledning

Dokumentet gir en generell og overordnet system- eller prosessbeskrivelse for avslutning av utdanning ved Trøndelag høyere yrkesfagskole (THYF).

For tilfeller hvor det er aktuelt å beskrive hvordan man oppfyller lovkrav, standarder eller interne regler, suppleres dokumentet av prosedyrer, instrukser eller andre styrende dokumenter i kvalitetssystemet, se avsnittet *Interne referanser* under avsnitt 3 Referanser.

Den kan i tillegg henvises til styrende dokumenter i beskrivelsesteksten og tilsvarende relevant informasjon knyttet til eksterne kilder i form av lenker.

Beskrivelsen omfatter følgende punkter:

2.1 Registreringer

2.2 Avslutning av utdanning ved THYF

# Beskrivelse

## 2.1 Registreringer

Grunnlag for registreringer foretatt under utdanningsprosessen knyttes til studentens progresjon av utdanningen. Disse kan bestå av:

* Gjennomføring av arbeidskrav.
* Formative vurderinger hvor målet er å fremme læringsprosesser hos studenten. Disse kan skje underveis og kan, men må ikke knyttes til faste tidspunkter.
* Summative vurderinger. Disse gjennomføres i forbindelse med en avslutning av læringsprosess, eksempelvis emneprøve eller -eksamen.

Registreringer knyttet til læringsprosessen skal lagres slik at studentens personvern er sikret. Videre bør registreringer lagres hos de ansvarlige for emner og tema frem til studenten har avsluttet utdanningen og har mottatt vitnemål eller kompetansebevis

Registreringer knyttet til gjennomføring utføres av den som er emneansvarlig. For emner som består av flere tema undervist av en eller flere lærere, utnevnes det en emneansvarlig av utdanningsleder.

Aktuelle dokumenter for ytterligere informasjon:

* … Prosedyre for arkivering av dokumentert informasjon (må skrives hvis den ikke finnes).
* … Lærerveiledning (retningslinje som kan baseres på revisjon av tidligere dokument).
* … Prosedyre for oppfølging av undervisning og vurdering av studenter.
* … Retningslinje for vurdereringspraksis ved THYF (må utarbeides).
* H-4.3 Oppfølging av studenter som ikke presterer.

## 2.2 Avslutning av utdanning ved THYF

Grunnlag for avslutning av utdanninger ved THYF er:

* Studenten velger selv å avslutte sin utdanning
* Studenten følger et program som ikke gir full fagskoleutdanning, f.eks. bransjeprogram.
* Studenten har fullført og bestått enkeltemner.
* Studenten har beståtte alle emner innenfor utdanningen.

For studenter som har bestått alle emner innenfor sin utdanning, utsteder THYF vitnemål.

Dersom studenten har fullført og bestått enkelt-emner innenfor utdanningen eller følger utdanninger som ikke kvalifiserer til fullført fagskoleutdanning, f.eks. bransjeprogram, utsteder THYF kompetansebevis.

For maritime utdanninger må THYF i tillegg registrere fullførte utdanninger i egen portal hos Sjøfartsdirektoratet.

Praktisk eksamen gjennomført i tilknytning til sveisetekniske utdanninger gjennomføres i samarbeid med Norsk sveiseteknisk forbund (NSF). I dette tilfellet er det NSF som utsteder eksamensbevis og sertifikater i tråd med sertifiseringspraksis (stemmer dette?).

For utdanninger gjennomført før dannelsen av THYF den 1. august 2020, har THYF begrenset tilgang til arkiv med vitnemål, kompetansebevis og registreringer. I slike tilfeller kan ikke THYF utstede duplikater eller annen form for dokumentasjon av gjennomført utdanning.

Aktuelle dokumenter i kvalitetsledelsessystemet er:

* H-5.2 Registrering av karakterer (Erstattes? Konf. Studieadm.).
* H-5.3 Prosedyre for behandling av dokumentasjon som karakterutskrifter og vitnemål (Erstattes? Konf. Studieadm.).
* H-5.4 Prosedyre for utstedelse av ferdighetssertifikat.

# Referanser

*Interne referanser* henviser til dokumenter som finnes i THYFs portal for ledelsessystem. *Eksterne referanser* henviser til dokumenter som ligger tilgjengelig utenfor ledelsessystemet.

Referanser utgjør viktige systemforbindelser til relaterte dokumenter, skjema, prosessflytdiagram, nettsteder, eller annen relevant informasjon som for eksempel lover, forskrifter og standarder.

## Interne referanser

|  |  |
| --- | --- |
| [H-.3.11](https://thyf-ekstern.dkhosting.no/docs/pub/DOK00132.pdf) | [Oppfølging av studenter som ikke presterer](https://thyf-ekstern.dkhosting.no/docs/pub/DOK00132.pdf) |
| [H-5.2](https://thyf-ekstern.dkhosting.no/docs/pub/DOK00091.pdf) | [Registrering av karakterer](https://thyf-ekstern.dkhosting.no/docs/pub/DOK00091.pdf) |
| [H-5.3](https://thyf-ekstern.dkhosting.no/docs/pub/DOK00124.pdf) | [Behandling av dokumentasjon som karakterutskrifter og vitnemål](https://thyf-ekstern.dkhosting.no/docs/pub/DOK00124.pdf) |
| [H-5.4](https://thyf-ekstern.dkhosting.no/docs/pub/DOK00142.pdf) | [Utstedelse av ferdighetssertifikat](https://thyf-ekstern.dkhosting.no/docs/pub/DOK00142.pdf) |

## Eksterne referanser

|  |
| --- |
| 1.1.10.3.4.1 DNV-ST-0029 Section 3.4.1 Dokument- og datakontrollprosedyrer |
| [1.1.1.7.5 NS-ISO 21001:2025 kapittel 7.5 Dokumentert informasjon](https://standard.no/) |